हर घर में नारी का क्रंदन है । कहीं सास पीडि़त है ता कहीं बहू आखिर है तो नारी ही, नेपाल में तो यह दिनप्रतिदिन सुनने को मिलता है परन्तु भारत में भी कोई कम नहीं है नारी की दुर्दशा । नेपाल में लड़की भारत से आना नहीं चाहती क्योंकि यहाँ पूर्ण अधिकार से वंचित हो जाती है । अंगीकृत नागरिक का खिताब लेकर हमेशा तीसरे दर्जे की नागरिक के तौर पर जीना पड़ता है । आर्थिक, शारीरिक, मानसिक, सामाजिक हर तरह से शोषण का शिकार होती हैं हम फिर भी उम्मीद यह की जाती है कि हमारी जुबान न खुले । संस्कार, संस्कृति, परमपरा का भय दिखाकर हमें हमेशा रोका जाता है और यहीं आकर नारी खामोशी के साथ सब झेलने को बाध्य हो जाती है । न जाने यह समाज और इसकी सोच कब बदलेगी ? कई प्रश्न अनुत्तरित रह जाते हैं क्योंकि हम स्वयं इसका उत्तर खोजने से डरते हैं और इन बेडि़यों को स्वीकार कर अपनी जिन्दगी व्यतीत कर लेते हैं